CELEX: 32019D1299
Language: el
Date: 2019-07-31 00:00:00
Title: Εκτελεστική απόφαση (ΚΕΠΠΑ) 2019/1299 του Συμβουλίου, της 31ης Ιουλίου 2019, για την εφαρμογή της απόφασης (ΚΕΠΠΑ) 2015/1333 σχετικά με περιοριστικά μέτρα λόγω της κατάστασης στη Λιβύη

2.8.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 204/44
               
            
         ΕΚΤΕΛΕΣΤΙΚΗ ΑΠΟΦΑΣΗ (ΚΕΠΠΑ) 2019/1299 ΤΟΥ ΣΥΜΒΟΥΛΙΟΥ
         της 31ης Ιουλίου 2019
         για την εφαρμογή της απόφασης (ΚΕΠΠΑ) 2015/1333 σχετικά με περιοριστικά μέτρα λόγω της κατάστασης στη Λιβύη
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 31 παράγραφος 2,
         Έχοντας υπόψη την απόφαση (ΚΕΠΠΑ) 2015/1333 του Συμβουλίου, της 31ης Ιουλίου 2015, σχετικά με περιοριστικά μέτρα λόγω της κατάστασης στη Λιβύη και για την κατάργηση της απόφασης 2011/137/ΚΕΠΠΑ (1) και συγκεκριμένα το άρθρο 12 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 31 Ιουλίου 2015 το Συμβούλιο εξέδωσε την απόφαση (ΚΕΠΠΑ) 2015/1333.
                  
               
                     (2)
                  
                  
                     Σύμφωνα με το άρθρο 17 παράγραφος 2 της απόφασης (ΚΕΠΠΑ) 2015/1333, το Συμβούλιο προέβη σε επανεξέταση των καταλόγων των καταχωρισμένων προσώπων και οντοτήτων που περιέχονται στα παραρτήματα ΙΙ και IV της εν λόγω απόφασης.
                  
               
                     (3)
                  
                  
                     Η καταχώριση για ένα πρόσωπο θα πρέπει να διαγραφεί από το παράρτημα ΙΙ της απόφασης (ΚΕΠΠΑ) 2015/1333 και οι καταχωρίσεις για δύο πρόσωπα θα πρέπει να διαγραφούν από το παράρτημα IV της εν λόγω απόφασης.
                  
               
                     (4)
                  
                  
                     Η απόφαση (ΚΕΠΠΑ) 2015/1333 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα παραρτήματα II και IV της απόφασης (ΚΕΠΠΑ) 2015/1333 τροποποιούνται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 31 Ιουλίου 2019.
            
               
                  Για το Συμβούλιο
               
               
                  Η Πρόεδρος
               
               T. TUPPURAINEN
            
         
         
            (1)  ΕΕ L 206, της 1.8.2015, σ. 34.
      
      
         
            ΠΑΡΑΡΤΗΜΑ
            Η απόφαση (ΚΕΠΠΑ) 2015/1333 τροποποιείται ως εξής:
            
                        1)
                     
                     
                        Στο παράρτημα ΙΙ (Κατάλογος προσώπων και οντοτήτων που αναφέρονται στο άρθρο 8 παράγραφος 2) η καταχώριση 1 (σχετικά με τον ABDUSSALAM, Abdussalam Mohammed) διαγράφεται από τον κατάλογο που περιλαμβάνεται στο μέρος Α (Πρόσωπα).
                     
                  
                        2)
                     
                     
                        Στο παράρτημα IV (Κατάλογος προσώπων και οντοτήτων που αναφέρονται στο άρθρο 9 παράγραφος 2) οι καταχωρίσεις 1 (σχετικά με τον ABDUSSALAM, Abdussalam Mohammed) και 14 (σχετικά με τον AL-BAGHDADI, Dr Abdulqader Mohammed) διαγράφονται από τον κατάλογο που περιλαμβάνεται στο μέρος A (Πρόσωπα).